**AKYTOJO BETONO BLOKELIŲ**

**ROCLITE MŪRO KONSTRUKCIJOS**

**TECHNINĖ SPECIFIKACIJA**

Statinio sienos bei pertvaros projektuojamos mūrinės iš pirmos kategorijos akytojo betono blokelių ROCLITE pagal standartą EN 771-4 arba analogiškų su ne prastesnėmis techninėmis bei atsparumo ugniai charakteristikomis nei parinktieji blokeliai. Naudojamų akytojo betono blokelių tankis turi būti ≥ 400 kg/m³, o atsparumas gniuždymui fb ≥ 2,2 N/mm².

Akytojo betono blokelių ROCLITE techninės charakteristikos:

| **Esminės charakteristikos** | **Eksploatacinės savybės** | **Darnioji techninė specifikacija** |
| --- | --- | --- |
| Matmenys | Ilgis, mm | 600 | LT EN 771-4:2011 |
|  | Plotis, mm | 100,120,150,200,250,300 |
|  | Aukštis, mm | 200 |
| Tolerancija |  | TLMB |
| Paviršiaus nelygumas, mm | ≤ 1,0 |
| Plokštumos lygiagretumas, mm | ≤ 1,0 |
| Blokelių klategorija | I |
| Vidutinis atsparumas gniuždymui, N/mm2 | 2,2 |
| Tūrio sumažėjimas mm/m | ≤ 0.3 |
| Sukibimo poslinkis plonasluoksniam skiediniui, N/mm2 | 0,30 (pagal EN 998-2) |
| Atsparumo ugniai klasė | A1 |
| Išbrinkimas, g/m2s0,5 | NPD |
| Vandens garų difuzija µ | 5/10 (EN1745) |
| Atsparumas šalčiui | 35 ciklai |
| Sauso bloko tankis, vidutinis kg/m3 | 400 |
| Forma ir kontūrai | Vientisa |
| Šiluminio laidumo koeficientas, W/(mK) | Λ10dry (P=50%): 0,096; EN1745, modelis S1 |

**Akytojo betono blokelių klijavimas**

Akytojo betono blokeliai ROCLITE mūrijami paruoštu mineraliniu smulkiagrūdžiu klijavimo mišiniu, kurio stiprumo klasė M10 pagal standarto EN 998-2 reikalavimus. Klijai dengiami klijų vežimėliu, klijų kaušeliu ar dantyta glaistymo lopetėle. Visas klijuojamojo bloko paviršius turi būti padengtas klijais, klijuojamas paviršius turi būti sausas ir nuvalytas nuo dulkių, siūlių storis mūre yra ~ 2 mm. Klijuojamojo bloko ir klijų temperatūra turi būti virš +5 ºC. Atliekant klijavimo darbus žiemos metu turi būti naudojamas žieminiai klijai, skirti darbui iki -10 ºC, klijuojamas paviršius turi būti nuvalytas nuo sniego bei ledo. Atliekant klijavimo darbus būtina laikytis blokelių montavimo instrukcijos reikalavimų.

**Akytojo betono blokelių mūro armavimas**

Akytojo betono blokelių ROCLITE mūras turi būti armuojamas panaudojant  cinkuotą armatūrą MURFOR COMPACT arba analogišką. Akytojo betono mūro armavimo techninės charakteristikos:

* armuojamos pirmosios blokų eilės ant pamatų ir kas ketvirtos eilės siūlės;
* armuojama lango angos apatinė siūlė (900 mm atstumu į abi puses nuo angos);
* armuojama lango viršutinė siūlė (900 mm atstumu į abi puses nuo angos);

**Akytojo betono blokelių mūro angų perdengimas**

Akytojo betono blokelių Roclite mūro angų perdengimui turi būti naudojami atitinkamo pločio U formos blokeliai. Rekomenduojamas atramos paviršiaus ilgis mūre yra 300 mm, minimalus 200 mm.

**Akytojo betono blokelių mūro deformacinės siūlės**

Akytojo betono blokelių ROCLITE mūro sienose, priklausomai nuo jų konfigūracijos formuojamos deformacinės siūlės:

* tarp pamato ir sienos, naudojant bitumo ritinio medžiagą;
* prie šiltos ir šaltos sienos sujungimo arba perėjimuose;
* sienos storio pakeitimo atveju;
* jei nearmuotų sienų ilgis yra didesnis nei 6 m (sienų sutvirtinimas leidžia padidinti deformacinių siūlių
tarpusavio atstumą iki 12m);
* prie ilgų vidinių sienų susikirtimo vietų;
* prie sienų susijungimo su kolona ar kitos medžiagos siena;
* jei staigiai kinta sienos aukštis.

Nenormuojamo atsparumo ugniai atitvarose deformacinės siūlės yra užpildomos mineraline vata. Iš išorės ir vidaus išorinės sienos deformacines siūles sandarina elastingu siūlių užpildu, kuris lauko sąlygomis turi būti atsparus išorinės aplinkos įtakai. Apdaila neturi užeiti ant siūlių užpildo, kitaip siūlė praranda savo kokybę.



Normuojamo atsparumo ugniai atitvarose deformacinės siūlės turi būti sandarinamos priešgaisriniais linijinių sandūrų sandarikliais bei sandarinimo sistemomis, sertifikuotomis pagal standarto EN-1366-4 reikalavimus.

**Perdangų/stogo rėmimas į akytojo betono blokelių mūro sienas**

Perdangos plokščių bei stogo atramų vietose turi būti sumontuojami betoniniai mūro žiedai, sustiprinantys konstrukcijos tvirtumą, tam panaudojant atitinkamo sienos/pertvaros pločio ROCLITE U-blokus.

**Normuojamo atsparumo ugniai akytojo betono sienų/pertvarų blokavimas**

Normuojamo atsparumo ugniai sienos bei pertvaros prie kitų statinio konstrukcijų turi būti tvirtinamos pagal Eurokodas 6 „Mūrinių konstrukcijų projektavimas. 1-1 dalis. Bendrosios armuotųjų ir nearmuotųjų mūrinių konstrukcijų taisyklės“ reikalavimus.

Normuojamo atsparumo ugniai nelaikančiųjų, savilaikių sienų bei pertvarų blokavimo prie perdangų schema:



1. Priešgaisrinė linijinių sandūrų sandarinimo sistema pagal standarto EN-1366-4 reikalavimus.
2. Plieninis L tipo kampas.
3. Plieninė plokštelė 65x5 mm, a>600 mm;
4. Akytojo betono blokelių mūras;
5. Perdanga.

Normuojamo atsparumo ugniai sienų bei pertvarų tarpusavio blokavimo schema:

|  |  |  |
| --- | --- | --- |
| A – blokavimas suleidžiant | 1. Priešgaisrinė linijinių sandūrų sandarinimo sistema pagal standarto EN-1366-4 reikalavimus.
2. Tinko apdailos pabaiga.
3. Akmens vata (lydimosi temperatūra ≥ 1000 °C
4. Akytojo betono blokelių siena
5. Konstrukcija prie kurios blokuojama
 |  |
| B – blokavimas ankeriais | 1. Plieninis ankeris.
2. Priešgaisrinė linijinių sandūrų sandarinimo sistema pagal standarto EN-1366-4 reikalavimus.
3. Akmens vata (lydimosi temperatūra ≥ 1000 °C
4. Akytojo betono blokelių siena
5. Konstrukcija prie kurios blokuojama
 |  |

**Angų bei įleidžiamų komunikacinių skydelių formavimas bei montavimas**

Konstrukcinės bei komunikacinių inžinerinių tinklų angosakytojo betono blokelių sienose bei pertvarose su normuojamu atsparumo ugniai turi būti užsandarinamos priešgaisrinėmis angų sandarinimo sistemomis, sertifikuotomis pagal standarto EN-1366-3 reikalavimus.

Įrengiant įleidžiamus inžinerinių komunikacijų skydelius akytojo betono blokelių sienose bei pertvarose su normuojamu atsparumu ugniai, sumažintas atsparumas ugniai turi būti atstatomas specialiomis priešgaisrinėmis plokštėmis.

**Projektuojamų mūro konstrukcijų atitvarų tipai ir charakteristikos**

Projektuojamųjų akytojo betono blokelių mūro ROCLITE sienų/pertvarų techninės charakteristikos:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Atitvaras** | **Mūrinės****sienos tipas** | **Mūro****plotis,****mm** | **Šilumos izoliacijos sluoksnis,** **mm** | **Apdaila****iš lauko** | **Apdaila****iš vidaus** | **Garso izoliacija****Rw,R, dB** | **Atsparumas ugniai** | **Atitvaros šiluminė varža U, W/m2K** | **Detalė** |
| Priešgaisrinė siena | Laikančioji siena | 200,250,300,380 |  |  |  |  | REI 240 |  | SD-1 |
| Išorinės sienos | Laikančioji siena | 300,380 |  |  |  |  | REI 240 |  | SD-2 |
| Laikančioji siena | 250 |  |  |  |  | REI 240 |  |  |
| Laikančioji siena | 200 |  |  |  |  | REI 240 |  |  |
| Vidaus sienos | Laikančioji siena | 300 |  |  |  |  | REI 240 |  |  |
| Laikančioji siena | 250 |  |  |  |  | REI 240 |  |  |
| Nelaikančioji siena | 200 |  |  |  |  | EI 240 |  |  |
| Savilaikė siena | 150 |  |  |  |  | EI 240 |  |  |
| Vidaus pertvaros | Savilaikė siena | 200 |  |  |  |  | EI 240 |  |  |
| Pertvara | 150 |  |  |  |  | EI 240 |  |  |
| Pertvara | 120 |  |  |  |  | EI 90 |  |  |
| Pertvara | 100 |  |  |  |  | EI 90 |  | SD-n |

**SĄNAUDŲ ŽINIARAŠTIS**

|  |  |  |  |  |  |
| --- | --- | --- | --- | --- | --- |
| **Pozicija Eil.Nr.** | Pavadinimas, techninės charakteristikos | Nuorodos | **Mato vnt.** | **Kiekis** | **Papildomi duomenys** |
| *Rekomenduojama pastato atitvarų medžiagų sąnaudų specifikavimo sistema:* |
|  | Pastato atitvaras SD-1 |  |  |  |  |
|  | Mūro konstrukcija |  | m2 |  |  |
|  | Apdaila iš išorės |  | m2 |  |  |
|  | Apdaila iš vidaus |  | m2 |  |  |
|  | Šilumos izoliavimo sluoksnis su tvirtinimo detalėmis |  | m2 |  |  |
|  | Deformacinė siūlė |  | m |  |  |
| *Duomenys akytojo betono blokelių mūro sąnaudų žiniaraščiui:* |
|  | I kategorijos akyto betono blokelių ROCLITE mūras, plotis 100 mm, 400 kg/m3, fb ≥ 2,2 N/mm²  | Roclite arba analogiški  | m2 |  |  |
|  | I kategorijos akyto betono blokelių ROCLITE mūras, plotis 120 mm, 400 kg/m3, fb ≥ 2,2 N/mm² | Roclite arba analogiški | m2 |  |  |
|  | I kategorijos akyto betono blokelių ROCLITE mūras, plotis 150 mm, 400 kg/m3, fb ≥ 2,2 N/mm² | Roclite arba analogiški | m2 |  |  |
|  | I kategorijos akyto betono blokelių ROCLITE mūras, plotis 200 mm, 400 kg/m3, fb ≥ 2,2 N/mm² | Roclite arba analogiški | m2 |  |  |
|  | I kategorijos akyto betono blokelių ROCLITE mūras, plotis 250 mm, 400 kg/m3, fb ≥ 2,2 N/mm² | Roclite arba analogiški | m2 |  |  |
|  | I kategorijos akyto betono blokelių ROCLITE mūras, plotis 300 mm, 400 kg/m3, fb ≥ 2,2 N/mm² | Roclite arba analogiški | m2 |  |  |
|  | Deformacinės akytojo betono mūro siūlės užpildas |  | m |  |  |
|  | Priešgaisrinė linijinių sandūrų sandarinimo sistema |  | m |  |  |